

**บันทึกข้อความ**

**ส่วนราชการ** รร.น.ก. สพม.ศกยส

**ที่** บก. 04258.16 /**009** วันที่ 24 มีนาคม 2564

**เรื่อง** รายงานความพึงพอใจกลุ่มบริหารงานกิจการนักเรียน ปีการศึกษา 2563

เรียน ผู้อำนวยการโรงเรียนน้ำเกลี้ยงวิทยา

ด้วยกลุ่มบริหารงานกิจการนักเรียน ได้จัดทำรายงานการประเมินความพึงพอใจการให้บริการของกลุ่มบริหารงานกิจการนักเรียน ปีการศึกษา 2563 เป็นที่เรียบร้อยแล้ว เพื่อนำไปใช้เป็นข้อมูลในการปรับปรุงการปฏิบัติงาน และใช้เป็นแนวทางในการวางแผนพัฒนาคุณภาพการศึกษาของโรงเรียน ให้มีมาตรฐานการศึกษาอย่างต่อเนื่อง ดังเอกสารที่แนบมาพร้อมนี้

จึงเรียนมาเพื่อโปรดทราบ

(นางสาวดวงนภา สุราวุธ)

ตำแหน่ง ครู ระเจ้าอยู่หัวฯเนื่องในวโรกาสพระราช ในวันเวลาดังกล่าวได้ เนื่องจากสุขภาพไม่เอื้ออำนวย 5 ธี

(นางสาวสิริสมบัติ บุญพอ)

หัวหน้ากลุ่มบริหารงานกิจการนักเรียน

ข้อเสนอแนะ/ข้อคิดเห็น

.......................................................................................................................................................................

……………………………………………………………………………………………………………………………………………………

(นางสาวชนิดาพร ดวงแสง)

รองผู้อำนวยการโรงเรียนน้ำเกลี้ยงวิทยา

ข้อเสนอแนะ/ข้อคิดเห็น

.......................................................................................................................................................................

…………………………………………………………………………………………………………………………………………………

(นายชัยยา บัวหอม)

ผู้อำนวยการโรงเรียนน้ำเกลี้ยงวิทยา

ก

**กิตติกรรมประกาศ**

การดำเนินงานของงานกิจการนักเรียนโรงเรียนน้ำเกลี้ยงวิทยา ประจำปี 2563 สำเร็จได้ด้วยดี โดยได้รับความความอนุเคราะห์ การสนับสนุน และการให้ความร่วมมือจากบุคลากรในโรงเรียนและหน่วยงาน

ต่าง ๆ คณะผู้จัดทำขอขอบคุณทุกท่านดังรายนามต่อไปนี้

ขอขอบคุณนายชัยยา บัวหอม ผู้อำนวยการโรงเรียนน้ำเกลี้ยงวิทยา ที่ให้การสนับสนุนและแนวคิดในการดำเนินงานครั้งนี้

ขอขอบคุณคณะครูและบุคลากรทางการศึกษา โรงเรียนน้ำเกลี้ยงวิทยา ที่ให้ความร่วมมือ ให้คำปรึกษา และให้กำลังใจเสมอมา

คุณค่าประโยชน์ที่พึงมีจากการศึกษาครั้งนี้ คณะผู้จัดทำขอมองแด่คุณบิดามารดาตลอดจน บูรพคณาจารย์และผู้มีพระคุณที่ให้การอบรมสั่งสอนขอกราบขอบพระคุณทุกท่านที่กล่าวมา ณ โอกาสนี้

กลุ่มบริหารงานกิจการนักเรียน

มีนาคม 2564

ข

**คำนำ**

รายงานผลการดำเนินงานกลุ่มบริหารงานกิจการนักเรียนโรงเรียนน้ำเกลี้ยงวิทยา ประจำปี 2563

มีวัตถุประสงค์เพื่อใช้ในการพิจารณาถึงความสำเร็จ ปัญหา และอุปสรรคต่าง ๆ ของการดำเนินงานตามโครงการ เพื่อใช้เป็นแนวทางการแก้ปัญหาและพัฒนางานครั้งต่อไป

รายงานเล่มนี้ จัดทำโดยใช้รูปแบบรายงานการวิจัย 5 บท ประกอบด้วย บทนำ แนวคิดทฤษฎี เอกสาร และงานวิจัยที่เกี่ยวข้อง วิธีดำเนินงาน การวิเคราะห์ข้อมูล สรุปผล และข้อเสนอแนะรวมทั้งภาคผนวก ซึ่งประกอบด้วยเอกสารที่เกี่ยวข้องในการดำเนินงาน

คณะผู้จัดทำหวังว่ารายงานผลการดำเนินงานกลุ่มบริหารงานกิจการนักเรียน โรงเรียนน้ำเกลี้ยงวิทยา ประจำปี 2563 เล่มนี้ คงเป็นประโยชน์แก่ครูหรือผู้ที่สนใจที่จะใช้เป็นแนวทางในการปฏิบัติงานต่อไป

กลุ่มบริหารงานกิจการนักเรียน

โรงเรียนน้ำเกลี้ยงวิทยา

ค

**สารบัญ**

กิตติกรรมประกาศ ก

คำนำ ข

สารบัญ ค

บทที่ 1 บทนำ 1

1.1 ที่มาและความสำคัญ 1

1.2วัตถุประสงค์ 2

1.3 ขอบเขตของการศึกษา 2

1.4 กรอบแนวคิดที่ใช้ในการศึกษา 3

1.5 ประโยชน์ที่คาดว่าจะได้รับ 3

1.6 นิยามศัพท์เฉพาะ 3

บทที่ 2 แนวคิด ทฤษฎี เอกสารและงานวิจัยที่เกี่ยวข้อง 4 1. ขอบข่ายและภารกิจงานของบุคลากร กลุ่มบริหารงานกิจการนักเรียน 4

2. ทฤษฎีและแนวคิดเกี่ยวกับความพึงพอใจ 7

บทที่ 3 วิธีดำเนินการวิจัย 8

3.1 ประชากรที่ใช้ในการเก็บข้อมูล 8

3.2 เครื่องมือที่ใช้ในการเก็บข้อมูล 8

3.3 การเก็บรวบรวมข้อมูล 8

3.4 การวิเคราะห์ข้อมูล 8

3.5 สถิติที่ใช้ในการเก็บข้อมูล 9

บทที่ 4 การวิเคราะห์ข้อมูล 9

บทที่ 5 สรุปผล และข้อเสนอแนะ 11

ภาคผนวก 12

**บทที่ 1**

**บทนำ**

**1.1 ที่มาและความสำคัญ**

การปฏิรูปการศึกษา เป็นความพยายามที่จะทำให้โรงเรียนสร้างผลลัพธ์ที่ดีให้กับสังคม พัฒนานักเรียนให้มีพัฒนาการที่ดีทั้งทางร่างกาย อารมณ์ สังคมและสติปัญญา เพื่อให้นักเรียนเป็นคนที่ดี เก่ง และมีความสุข ในการดำเนินงานปฏิรูปการศึกษาให้บรรลุเป้าหมายอย่างมีพลังและมีประสิทธิภาพจำเป็นที่จะต้องกระจายอำนาจให้ทุกฝ่ายมีส่วนร่วม

ซึ่งสอดคล้องกับเจตนารมณ์ของรัฐธรรมนูญแห่งราชอาณาจักรไทย พุทธศักราช 2550 ได้กำหนดสาระเกี่ยวกับการศึกษาว่า บุคคลย่อมมีสิทธิเสมอกันในการรับการศึกษาขั้นพื้นฐานไม่น้อยกว่า 12 ปีที่รัฐจะต้องจัดให้อย่างทั่วถึงและมีคุณภาพโดยไม่เก็บค่าใช้จ่าย สำนักงานคณะกรรมการการศึกษา ขั้นพื้นฐาน เป็นหน่วยงานที่รับผิดชอบการจัดการศึกษาขั้นพื้นฐานโดยมีหลักการจัดการศึกษา เป็นการศึกษาตลอดชีวิต สังคมมีส่วนในการจัดการศึกษา พัฒนาสาระและกระบวนการเรียนรู้อย่างต่อเนื่อง ยึดหลักผู้เรียนทุกคนมีความสามารถเรียนรู้และพัฒนาตนเองได้และถือว่าผู้เรียนมีความสำคัญที่สุด กระบวนการจัดการศึกษาต้องส่งเสริมให้ผู้เรียนสามารถพัฒนาตามธรรมชาติและเต็มตามศักยภาพ โดยมีการกระจายอำนาจการบริหารการศึกษาทั้งทางด้านวิชาการงบประมาณ การบริหารงานบุคคล และการบริหารงานทั่วไป ไปยังคณะกรรมการเขตพื้นที่การศึกษาและสถานศึกษาโดยตรงเพื่อความคล่องตัว มีอิสระ รวดเร็ว มีความเข็มแข็งในการบริหารจัดการ และสอดคล้องกับความต้องการของผู้เรียน สถานศึกษา ชุมชน ท้องถิ่น และการมีส่วนร่วมจากผู้เกี่ยวข้องทุกฝ่ายเป็นปัจจัยให้สถานศึกษามีความเข้มแข็งในการบริหารจัดการ และสามารถพัฒนากระบวนการเรียนรู้ได้อย่างมีคุณภาพและประสิทธิภาพ (สำนักงานคณะกรรมการการศึกษาขั้นพื้นฐาน. 2550 : 10)

พระราชบัญญัติการศึกษาแห่งชาติ พุทธศักราช 2542 แก้ไขเพิ่มเติม (ฉบับที่ 2) พุทธศักราช 2545 มีการกำหนดสาระสำคัญเกี่ยวกับการจัดการศึกษาไว้ในหมวดที่ 4 มาตรา 22 ว่าการจัดการศึกษาต้องยึดหลักว่าผู้เรียนทุกคนมีความสามารถเรียนรู้และพัฒนาตนเองได้และ ถือว่าผู้เรียนมีความสำคัญที่สุดกระบวนการจัดการศึกษาต้องส่งเสริมให้ผู้เรียนสามารถพัฒนา ตามธรรมชาติและเต็มตามศักยภาพซึ่งสอดคล้องกับมาตรา 24 ที่กำหนดว่า การจัดกระบวนการเรียนรู้ต้องจัดเนื้อหาสาระและกิจกรรมให้สอดคล้องกับความสนใจ ความถนัด และความแตกต่างของผู้เรียน ฝึกทักษะกระบวนการคิด การจัดการ การเผชิญสถานการณ์ ประยุกต์ใช้ป้องกันและแก้ปัญหาให้ผู้เรียนเรียนรู้จากประสบการณ์จริง โดยต้องผสมผสานสาระความรู้ด้านต่างๆอย่างได้สัดส่วนสมดุลรวมทั้งปลูกฝังคุณธรรมค่านิยมที่ดีงามและคุณลักษณะอันพึงประสงค์ไว้ในวิชาส่งเสริมสนับสนุนให้ครูผู้สอนสามารถจัดบรรยากาศสภาพแวดล้อม สื่อการเรียนและอำนวยความสะดวกให้แก่ผู้เรียน เพื่อให้ผู้เรียนเกิดการเรียนรู้และมีความรอบรู้รวมทั้งสามารถใช้การวิจัยเป็นส่วนหนึ่งของกระบวนการเรียนรู้ และจัดการเรียนรู้ให้เกิดขึ้นได้ทุกเวลาทุกสถานที่ มีการประสานความร่วมมือกับบิดา มารดา ผู้ปกครอง และบุคคลในชุมชนทุกฝ่าย เพื่อร่วมกันพัฒนาผู้เรียนตามศักยภาพ (สำนักงานปฏิรูปการศึกษา. 2544 : 24-33) จากข้อกำหนดดังกล่าวสถานศึกษาจึงมีอำนาจหน้าที่ความรับผิดชอบในการบริหารงานวิชาการ งบประมาณ บุคลากร และบริหารทั่วไป เพื่อให้เกิดผลสัมฤทธิ์ด้านการศึกษาตามมาตรฐานของชาติ ในขณะเดียวกันต้องให้เกิดผลสัมฤทธิ์สอดคล้องกับบริบทของชุมชน ท้องถิ่นที่สถานศึกษาตั้งอยู่ การบริหารการศึกษาจะต้องได้รับความร่วมมือจากหลายฝ่ายในการดำเนินการเพื่อพัฒนาเด็ก เยาวชน ทั้งในด้านร่างกาย อารมณ์ สังคมและสติปัญญา โดยมุ่งเน้นให้เด็กและเยาวชนเป็นคนดีมีคุณภาพสามารถประกอบภารกิจในสังคมอย่างมีประสิทธิภาพ มีทักษะพื้นฐานในการดำรงชีวิตมีสุขภาพสมบูรณ์ทั้งร่างกายจิตใจเป็นคนดีเป็นคนเก่งและมีความสุข การศึกษาจึงมีบทบาทต่อการพัฒนาสังคม ในทุกด้านเพราะทำให้บุคคลรู้จักวิเคราะห์แก้ไขปัญหาเรียนรู้ด้วยตนเอง มีคุณธรรมจริยธรรมจึงนับได้ว่าการศึกษามีความสำคัญที่บุคคลทุกคนในสังคมต้องได้รับอย่างเสมอภาคอันจะเป็นการสร้างความมั่นคงความเจริญก้าวหน้าให้กับบุคคล สังคม และประเทศชาติ

โรงเรียนน้ำเกลี้ยงวิทยา เป็นสถาบันการศึกษาขั้นพื้นฐานที่ให้บริการด้านการศึกษาแก่เยาวชนในชุมชน จึงต้องมีการพัฒนาคุณภาพการศึกษาของโรงเรียนให้มีมาตรฐานและทันต่อการเปลี่ยนแปลงของสังคมโลก ดังนั้น ผู้วิจัยจึงสนใจศึกษาความพึงพอใจของครูต่อกลุ่มบริหารงานกิจการนักเรียนโรงเรียนน้ำเกลี้ยงวิทยา อำเภอน้ำเกลี้ยง จังหวัดศรีสะเกษ เพื่อเป็นแนวทางในการปรับปรุงและพัฒนากลุ่มบริหารงานของโรงเรียนให้มีประสิทธิภาพยิ่งขึ้น

**2**

**1.2วัตถุประสงค์**

1. เพื่อศึกษาความพึงพอใจต่อการให้บริการกลุ่มบริหารงานกิจการนักเรียนของครูและนักเรียนโรงเรียน

น้ำเกลี้ยงวิทยา ปีการศึกษา 2563

2. เพื่อศึกษาข้อเสนอแนะของการให้บริการกลุ่มบริหารงานกิจการนักเรียนของครูและนักเรียนโรงเรียน

น้ำเกลี้ยงวิทยา ปีการศึกษา 2563

**1.3 ขอบเขตของการศึกษา**

**1.3.1 กลุ่มตัวอย่าง**

กลุ่มตัวอย่างที่ศึกษาเป็นบุคลกรของโรงเรียนน้ำเกลี้ยงวิทยา อำเภอน้ำเกลี้ยง จังหวัดศรีสะเกษ จำนวน 30 คน นักเรียนโรงเรียนน้ำเกลี้ยงวิทยา จำนวน 100 คน

**1.3.2 ระยะเวลาในการศึกษา**

ระยะเวลาในการศึกษา คือ ปีการศึกษา 2563

**1.3.3 เนื้อหาที่ใช้ในการศึกษา**

ระยะเวลาในการศึกษา คือ ปีการศึกษา 2563

**1.3.4 ตัวแปรที่ศึกษา**

1.3.4.1 ตัวแปรอิสระ ได้แก่ ภาระงานกลุ่มบริหารงานกิจการนักเรียน

1.3.4.2 ตัวแปรตาม ได้แก่ ความพึงพอใจของครู และบุคลากรทางการศึกษา และนักเรียนโรงเรียน

น้ำเกลี้ยงวิทยา

**1.4 กรอบแนวคิดที่ใช้ในการศึกษา**

**ตัวแปรอิสระ ตัวแปรตาม**

**กลุ่มบริหารงานกิจการนักเรียน ความพึงพอใจของบุคลากร**

**1.5 ประโยชน์ที่คาดว่าจะได้รับ**

ครูและบุคลากรทางการศึกษา และนักเรียนโรงเรียนน้ำเกลี้ยงวิทยามีความพึงพอใจ ต่อการปฏิบัติงานของกลุ่มบริหารงานกิจการนักเรียน

**3**

**1.6 นิยามศัพท์เฉพาะ**

กิจการนักเรียน หมายถึง งานเกี่ยวกับนักเรียนและกิจกรรมนักเรียนทั้งมวล ยกเว้นกิจกรรมที่เกี่ยวกับการเรียนการสอนในห้องเรียน โดยมีวัตถุประสงค์เพื่อช่วยส่งเสริมการเรียนการสอนในหลักสูตรให้บรรลุผล

งานกิจการนักเรียน ประกอบด้วย งานกิจกรรม งานปกครอง งานบริหาร และสวัสดิการงานกิจกรรม

งานกิจกรรมเสริมหลักสูตร ประกอบด้วยการจัดกิจกรรมตามระเบียบกระทรวงศึกษาธิการ กิจกรรมอิสระ และกิจกรรมยุวกาชาด

กิจกรรมตามระเบียบกระทรวงศึกษาธิการและกิจกรรมอิสระ จัดกิจกรรมตามความเหมาะสมและความพร้อมในของบุคลกรในโรงเรียน นักเรียนทุกคนมีโอกาสเลือกกิจกรรมตามระเบียบกระทรวงศึกษาธิการและกิจกรรมอิสระอย่างหลากหลาย ตามความสนใจ

โครงการจัดกิจกรรมพิเศษ ประกอบด้วย กิจกรรตามประเพณี และกิจกรรมที่นอกเหนือจากิจกรรมประเพณี

**บทที่ 2**

**แนวคิด ทฤษฎี เอกสารและงานวิจัยที่เกี่ยวข้อง**

การศึกษาผลการดำเนินงานกลุ่มบริหารงานกิจการนักเรียน ประจำปีการศึกษา 2562 โรงเรียนน้ำเกลี้ยงวิทยา อำเภอน้ำเกลี้ยง จังหวัดศรีสะเกษ สำนักงานเขตพื้นที่การศึกษามัธยมศึกษาศรีสะเกษ ยโสธร ผู้จัดทำได้ศึกษา แนวคิด ทฤษฎี เอกสาร และงานวิจัยที่เกี่ยวข้อง ดังหัวข้อต่อไปนี้

1 ขอบข่ายและภารกิจงานบุคลากรในกลุ่มบริหารงานกิจการนักเรียน

2 ทฤษฎีและแนวคิดเกี่ยวกับความพึงพอใจ

2.1 ความหมายของความพึงพอใจ

2.2 การวัดความพึงพอใจ

3 สมมุติฐานการศึกษา

1. ขอบข่ายและภารกิจงานของบุคลากร กลุ่มบริหารงานกิจการนักเรียน

1.1 การบริหารกลุ่มบริหารงานกิจการนักเรียน

1.2 หัวหน้ากลุ่มบริหารงานกิจการนักเรียน

1.3 รองหัวหน้ากลุ่มบริหารงานกิจการนักเรียน

1.4 การวางแผนงานกิจการนักเรียน

1.5 การบริหารงานกิจการนักเรียน

1.6 การส่งเสริมให้นักเรียนมีวินัย คุณธรรม จริยธรรม

1.7 การดำเนินงานระบบดูแลช่วยเหลือนักเรียน

1.8 การส่งเสริมประชาธิปไตยในโรงเรียน

1.9 งานรวบรวมข้อมูลและจัดทำระเบียบข้อบังคับเกี่ยวกับงานกิจการนักเรียน

1.10 งานสภานักเรียน

1.11 งานหัวหน้าระดับและครูที่ปรึกษา

1.12 งานโรงเรียนวิถีพุทธและโรงเรียนคุณธรรม

1.13 งานโครงการสถานศึกษาสีขาว ปลอดยาเสพติดและอบายมุข

1.14 งานโครงการ TO BE NUMBER 1

1.15 งานประเมินผลกลุ่มบริหารงานกิจการนักเรียน

1.16 สารบรรณ พัสดุและงานเลขานุการกิจการนักเรียน

1.17 งานเวรประจำวัน

**1.1.การบริหารกลุ่มบริหารงานกิจการนักเรียน**

1. การดำเนินงานตามมาตรฐาน การปฏิบัติงานโรงเรียนมัธยมศึกษา พ.ศ.2553 ประกอบด้วย

1. การวางแผนงานกิจการนักเรียน

2.การบริหารงานกิจการนักเรียน

3. การส่งเสริมพัฒนาให้นักเรียนมีวินัย คุณธรรม จริยธรรม

4. การดำเนินงานระบบดูแลช่วยเหลือนักเรียน

5. การดำเนินการส่งเสริมประชาธิปไตยในโรงเรียน

6 .การประเมินผลการดำเนินงานกิจการนักเรียน

5

2. การดำเนินงานตาม ปฏิญญาโรงเรียนสุจริต ปลูกฝัง ป้องกัน และสร้างเครือข่าย คุณลักษณะ 5 ประการ ประกอบด้วย กระบวนการคิด มีวินัย ซื่อสัตย์สุจริต อยู่อย่างพอเพียง และมีจิตอาสา

3. การดำเนินงานตามแนวทางโครงการโรงเรียนวิถีพุทธ 6 องค์ประกอบ

4. การดำเนินงานโครงการโรงเรียนสีขาว 5 มาตรฐาน

5. การประเมินคุณลักษณะอันพึงประสงค์นักเรียน ตามหลักสูตรการศึกษาขั้นพื้นฐานพุทธศักราช 2551

6. ปฏิบัติงานอื่นๆ ตามที่ได้รับมอบหมาย

**1.2 หัวหน้ากลุ่มบริหารงานกิจการนักเรียน**

1. ปฏิบัติหน้าที่หัวหน้ากลุ่มบริหารงานกิจการนักเรียน กรรมการและเลขานุการกลุ่มบริหารงานกิจการนักเรียน

2. ปฏิบัติหน้าที่แทนรองผู้อำนวยการฯ กลุ่มบริหารงานกิจการนักเรียนในกรณีรองผู้อำนวยการฯ ไม่สามารถปฏิบัติหน้าที่ราชการได้

3. นิเทศ ควบคุม ดูแล ประเมินผลการดำเนินงานตามสายงานของกลุ่มงานบริหารงานกิจการนักเรียน

4. ปฏิบัติหน้าที่ตามที่รองผู้อำนวยการฯ กลุ่มงานบริหารงานกิจการนักเรียน และโรงเรียนมอบหมาย

5. ปฏิบัติงานอื่น ๆ ตามที่ได้รับมอบหมาย

**1.3 รองหัวหน้ากลุ่มบริหารงานกิจการนักเรียน**

1. ปฏิบัติหน้าที่รองหัวหน้ากลุ่มบริหารงานกิจการนักเรียน กรรมการและผู้ช่วยเลขานุการกลุ่มบริหารงานกิจการนักเรียน

2. ปฏิบัติหน้าที่แทนรองผู้อำนวยการฯ และหัวหน้ากลุ่มงานกิจการนักเรียน ในกรณีรองผู้อำนวยการฯ และหัวหน้ากลุ่มงานฯ ไม่สามารถปฏิบัติหน้าที่ราชการได้

3. ปฏิบัติหน้าที่ตามที่รองผู้อำนวยการฯ และหัวหน้ากลุ่มบริหารงานกิจการนักเรียน และโรงเรียนมอบหมาย

4. ปฏิบัติงานอื่น ๆ ตามที่ได้รับมอบหมาย

**1.4 การวางแผนงานกิจการนักเรียน**

1) รวบรวมข้อมูล ระเบียบแนวปฏิบัติของทางราชการเกี่ยวกับงานกิจการนักเรียน

2) จัดทำเอกสารคู่มือครู คู่มือนักเรียนมีการเผยแพร่และปรับปรุงให้เป็นปัจจุบัน

3) จัดทำข้อมูลเกี่ยวกับงานกิจการนักเรียน ทำแผนงาน ดำเนินการตามแผน มีการกำกับติดตามและประเมินผล

4) ปฏิบัติหน้าที่อื่น ๆ ตามที่ได้รับมอบหมาย

**1.5 การบริหารงานกิจการนักเรียน**

1) กำหนดขอบข่ายงานกิจการนักเรียน จัดทำแผนภูมิ พรรณนางาน กำหนดหน้าที่รับผิดชอบและมีการเผยแพร่ประชาสัมพันธ์

2) ประสานงานระหว่างหน่วยงาน การสร้างเครือข่าย ผู้ปกครองและชุมชน

3) ส่งเสริมสนับสนุนให้นักเรียนมีส่วนร่วมในการจัดกิจกรรม ฝึกปฏิบัติให้ทำ ทำเป็น รักการอ่านเกิดการเรียนรู้อย่างต่อเนื่องได้ มีการนิเทศกำกับติดตามประเมินผลและนำผลไปปรับปรุงงานกิจการนักเรียน

4) ปฏิบัติหน้าที่อื่น ๆ ตามที่ได้รับมอบหมาย

6

**1.6 การส่งเสริมให้นักเรียนมีวินัย คุณธรรม จริยธรรม**

1) จัดกิจกรรมส่งเสริมความประพฤติและระเบียบวินัย

2) จัดกิจกรรมส่งเสริมพัฒนาด้านคุณธรรม จริยธรรม

3) จัดกิจกรรมส่งเสริมหน้าที่ความรับผิดชอบต่อสังคม

4) จัดกิจกรรมส่งเสริมการใช้เวลาว่างให้เกิดประโยชน์

5) การยกย่องให้กำลังใจแก่นักเรียนประพฤติดี

6) ปฏิบัติหน้าที่อื่น ๆ ตามที่ได้รับมอบหมาย

**1.7 การดำเนินงานระบบดูแลช่วยเหลือนักเรียน**

1) จัดระบบดูแลช่วยเหลือนักเรียน มีแผนงาน โครงการ ดำเนินการร่วมกับเครือข่ายที่เกี่ยวข้อง

2) รู้จักนักเรียนเป็นรายบุคคล มีเอกสารข้อมูล วิเคราะห์ข้อมูลและมีการจัดกลุ่มผู้เรียน

3) มีการคัดกรองนักเรียน จำแนกนักเรียนที่คัดกรองเป็นกลุ่มๆ

4) มีการป้องกันและแก้ไขปัญหานักเรียน จัดทำเอกสารหลักฐาน นำผลการแก้ไขปัญหาไปปรับปรุงและพัฒนา

5) มีการส่งเสริมพัฒนาคุณภาพผู้เรียนตามแผนงานโครงการตลอดจนการกำกับนิเทศและประเมินผล

6) จัดให้มีระบบการส่งต่อการประสานงานระหว่างหน่วยงานที่เกี่ยวข้อง

7) ปฏิบัติหน้าที่อื่นๆ ตามที่ได้รับมอบหมาย

**1.8 การส่งเสริมประชาธิปไตยในโรงเรียน**

1) จัดทำแผนงาน โครงการส่งเสริมประชาธิปไตย

2) เผยแพร่หลักการประชาธิปไตย

3) มีการกำกับติดตาม นิเทศ ประเมินผลและเสริมสร้างบรรยากาศประชาธิปไตยอย่างต่อเนื่อง

4) ปฏิบัติหน้าที่อื่นๆ ตามที่ได้รับมอบหมาย

**1.9 งานรวบรวมข้อมูลและจัดทำระเบียบข้อบังคับเกี่ยวกับงานกิจการนักเรียน**

1. รวบรวมข้อมูลและจัดทำระเบียบข้อบังคับเกี่ยวกับงานกิจการนักเรียน

2. จัดทำแผนงานกิจการนักเรียน กำหนดผู้รับผิดชอบในการปฏิบัติตามแผน และติดตามประเมินผล

3. สรุปผลการดำเนินงานให้ผู้บริหารสถานศึกษาทราบ

4. ปฏิบัติงานอื่น ๆ ตามที่ได้รับมอบหมาย

* 1. **งานสภานักเรียน**

1.จัดให้มีการเลือกตั้งคณะกรรมการนักเรียนและควบคุมดูแลการดำเนินการของคณะกรรมการนักเรียนให้เป็นไปตามระเบียบ

2 ส่งเสริมให้คณะกรรมการนักเรียนเป็นผู้นำในกิจกรรม โดยมุ่งดำเนินกิจกรรมตามระบอบประชาธิปไตย

3.จัดทำแผนงาน/โครงการส่งเสริมประชาธิปไตยในโรงเรียนและจัดกิจกรรมตามแผนงาน/โครงการเป็นประจำ

4.จัดบรรยากาศของประชาธิปไตยในโรงเรียนอย่างเด่นชัดสามารถเป็นแบบอย่างแก่โรงเรียนอื่นได้

5.สรุปผลการดำเนินงานให้ผู้บริหารสถานศึกษาทราบ

6.ปฏิบัติงานอื่น ๆ ที่ได้รับมอบหมาย

**7**

**2. ทฤษฎีและแนวคิดเกี่ยวกับความพึงพอใจ**

ความพึงพอใจ (Satisfaction) เป็นทัศนคติที่เป็นนามธรรมไม่สามารถมองเป็นรูปร่างได้ การที่เราจะทราบว่าบุคคลมีความพึงพอใจหรือไม่ สามารถสังเกตโดยการแสดงออกที่ค่อนข้างสลับซับซ้อน จึงเป็นการยากที่จะวัดความพึงพอใจโดยตรง แต่สามารถวัดได้โดยทางอ้อมโดยการวัดความคิดเห็นของบุคคลเหล่านั้น และการแสดงความคิดเป็นนั้นจะต้องตรงกับความรู้สึกที่แท้จริงจึงสมารถวัดความพึงพอใจนั้นได้ พจนานุกรมฉบับราชบัณฑิตยสถาน พ.ศ. 2525 กล่าวไว้ว่า

“พึง” เป็นคำช่วยกริยาอื่น หมายความว่า “ควร” เช่น พึงใจ ชอบใจ และคำว่า “พอ” หมายความว่า เท่าที่ต้องการ เต็มความต้องการ ถูกชอบ เมื่อนำคำสองคำมาผสมกัน

ภนิดา ชัยปัญญา (2541) กล่าวถึง ความพึงพอใจว่าเป็นความรู้สึกที่ได้รับความสำเร็จตามมุ่งหวังและความต้องการ

**2.1 ความหมายของความพึงพอใจ**

ความหมายของความพึงพอใจนักการศึกษาได้ให้ความหมายความพึงพอใจไว้หลายท่าน ดังจะกล่าวต่อไปนี้

เทพนม เมืองแมน และสวิง สุวรรณ (2529, 98) ได้ให้ความหมายว่า ความพึงพอใจในการปฏิบัติงาน หมายถึง ภาวะความพึงพอใจหรือภาวะของการมีอารมณ์ในทางบวกที่มีผลเกิดขึ้น เนื่องจากการประเมินประสบการณ์ในงานของคนๆ หนึ่ง อย่างไรก็ตามความชอบงานของคนๆหนึ่ง นั้นจะขึ้นอยู่กับว่างานนั้นได้ทำให้บุคคลนั้นได้รับความต้องการทั้งทางด้านร่างกายและจิตใจ อันจะเป็นส่วนสำคัญที่ทำให้มีชีวิตอยู่รอดหรือสมบูรณ์มากน้อยเท่าใด สิ่งที่ขาดหายไประหว่างงานที่เสนอให้ทำกับสิ่งที่จะได้รับเป็นรากฐานแห่งความพอใจและความไม่พอใจได้

ปรียาพร วงค์อนุตรโรจน์ (2535 : 143) ได้ให้ความหมายว่าความพึงพอใจในการปฏิบัติงาน หมายถึง ความรู้สึกรวมของบุคคลที่มีต่อการทำงานในทางบวก เป็นความสุขของบุคคลที่เกิดจากการปฏิบัติงานและได้รับผลตอบแทน คือ ผลที่เป็นความพึงพอใจที่ทำให้บุคคลเกิดความรู้สึกกระตือรือร้น มีความมุ่งมั่นที่จะทำงาน มีขวัญและกำลังใจ สิ่งเหล่านี้จะมีผลต่อประสิทธิภาพและประสิทธิผลของการทำงาน รวมทั้งส่งผลต่อความสำเร็จและเป็นไปตามเป้าหมายขององค์การ

มอร์ส (Morse, 1953 : 27) ได้ให้ความหมายของความพึงพอใจ หมายถึง ทุกสิ่งทุกอย่างที่สามารถลดความเครียดของผู้ทำงานให้น้อยลง ทั้งนี้เพราะธรรมชาติของมนุษย์นั้นมีความต้องการ ถ้าความต้องการนั้นได้รับการตอบสนองทั้งหมดหรือบางส่วน ความเครียดจะด้อยลง ความพึงพอใจจะเกิดขึ้นและในทางกลับกัน ถ้าความต้องการนั้นไม่ได้รับการตอบสนอง ความเครียดและความไม่พอใจจะเกิดขึ้น

โยเดอร์ (Yoder, 1953 : 6) ได้ให้ความหมายความพึงพอใจในการทำงานว่า เป็นความพึงพอใจในการทำงานที่ทำและมีความเต็มใจที่จะทำงานนั้นให้สำเร็จตามวัตถุประสงค์ขององค์การ บุคลากรจะมีความพึงพอใจในงานที่ทำเมื่องานนั้นให้ผลประโยชน์ตอบแทนทางด้านวัตถุและด้านจิตใจ สามารถตอบสนองความต้องการของเขาได้

กู๊ด (Good, 1973 : 320) ได้ให้ความหมายความพึงพอใจในการปฏิบัติงาน หมายถึง คุณภาพ สภาพหรือระดับความพึงพอใจ ซึ่งเป็นผลมาจากความสนใจ และทัศนคติของบุคคลที่มีต่องานของเขา

**บทที่ 3**

**วิธีดำเนินการวิจัย**

การประเมินความพึงพอใจในการให้บริการของกลุ่มบริหารงานกิจการของครูและบุคลากรทางการศึกษา และนักเรียนโรงเรียนน้ำเกลี้ยงวิทยา ปีการศึกษา 2562 รายละเอียดการดำเนินงานมีดังนี้

1. ประชากรที่ใช้ในการเก็บข้อมูล
2. เครื่องมือที่ใช้ในการเก็บข้อมูล
3. การเก็บรวบรวมข้อมูล
4. การวิเคราะห์ข้อมูล
5. สถิติที่ใช้ในการเก็บข้อมูล

**3.1 ประชากรที่ใช้ในการเก็บข้อมูล**

ประชากรที่ศึกษาเป็นบุคลกรของโรงเรียนน้ำเกลี้ยงวิทยา อำเภอน้ำเกลี้ยง จังหวัดศรีสะเกษ จำนวน 30 คน นักเรียนโรงเรียนน้ำเกลี้ยงวิทยา จำนวน 100 คน ได้มาโดยการสุ่มอย่างง่าย ด้วยวิธีการคัดเลือก

**3.2 เครื่องมือที่ใช้ในการเก็บข้อมูล**

**เครื่อง**มือที่ใช้ในการเก็บข้อมูล เป็นแบบสอบถามความพึงพอใจในการให้บริการกลุ่มบริหารงานกิจการนักเรียนของครูและบุคลากรทางการศึกษา และนักเรียนโรงเรียนน้ำเกลี้ยงวิทยา แบ่งออกเป็น 3 ตอน คือ

ตอนที่ 1 เป็นแบบสอบถามสถานภาพทั่วไปของผู้ตอบแบบสอบถามมีลักษณะเป็นตรวจสอบรายการ (Checklist)

ตอนที่ 2 ความคิดเห็นเกี่ยวกับการให้บริการกลุ่มบริหารงานกิจการนักเรียนของครูและบุคลากรทางการศึกษา และนักเรียนโรงเรียนน้ำเกลี้ยงวิทยา โดยใช้แบบสอบถามเป็นลักษณะคำถามแบบมาตราส่วนประมาณค่า (Rating Scale) กำหนดให้คะแนนเป็น 5 ระดับ คือ มากที่สุด มาก ปานกลาง น้อย น้อยที่สุด

ตอนที่ 3 ปัญหาและข้อเสนอแนะเพิ่มเติม

**3.3 การเก็บรวบรวมข้อมูล**

การเก็บรวบรวมข้อมูลโดยใช้แบบสอบถามกับ ครูและบุคลากรทางการศึกษาจำนวน 30 คน และนักเรียนโรงเรียนน้ำเกลี้ยงวิทยา จำนวน 100 คน

**3.4 การวิเคราะห์ข้อมูล**

นำแบบสอบถามมาตรวจสอบความสมบูรณ์ของแบบสอบถาม แล้วนำข้อมูลมาแจกแจงความถี่ ค่าร้อยละ ค่าเฉลี่ย และค่าเบี่ยงเบนมาตรฐาน โดยเทียบเกณฑ์ ดังนี้ เบสท์ (Best, 1970 : 190 อ้างใน ปราณี ทองคำ, 2539 : 207) ดังนี้

ค่าเฉลี่ย 4.50 -5.00 หมายถึง มากที่สุด

ค่าเฉลี่ย 3.50 - 4.49 หมายถึง มาก

ค่าเฉลี่ย 2.50 - 3.49 หมายถึง ปานกลาง

ค่าเฉลี่ย 1.50 - 2.49 หมายถึง น้อย

ค่าเฉลี่ย 1.00 - 1.49 หมายถึง น้อยที่สุด

**3.5 สถิติที่ใช้ในการเก็บข้อมูล**

สถิติที่ใช้ในการเก็บข้อมูล คือ ค่าร้อยละ ค่าเฉลี่ย ค่าเบี่ยงเบนมาตรฐาน

**บทที่ 4**

**การวิเคราะห์ข้อมูล**

การประเมินความพึงพอใจในการให้บริการกลุ่มบริหารงานกิจการนักเรียนของครูและบุคลากรทางการศึกษา และนักเรียนโรงเรียนน้ำเกลี้ยงวิทยา ปีการศึกษา 2562 ซึ่งได้ดำเนินการตามรายละเอียดดังนี้

ตอนที่ 1 วิเคราะห์ความคิดเห็นเกี่ยวกับการให้บริการของกลุ่มบริหารงานกิจการนักเรียนโรงเรียนน้ำเกลี้ยงวิทยา

ตอนที่ 2 วิเคราะห์ปัญหาและข้อเสนอแนะเพิ่มเติม

**ตอนที่ 1 ความพึงพอใจของครูและบุคลากรทางการศึกษาและนักเรียน ให้บริการกลุ่มบริหารงานกิจการนักเรียนโรงเรียนน้ำเกลี้ยงวิทยา**

|  |  |  |  |  |
| --- | --- | --- | --- | --- |
| **ข้อที่** | **รายการ** | **ระดับความพึงพอใจ** | | |
| **ร้อยละ** |  | **แปลผล** |
| **การวางแผนงานกิจการนักเรียน** | | | | |
| 1 | งานรวบรวมข้อมูลและจัดทำระเบียบข้อบังคับเกี่ยวกับงานกิจการนักเรียน | 80.10 | 4.05 | มาก |
| 2 | การทำแผนงานกิจการนักเรียน | 87.27 | 4.36 | มาก |
| การบริหารกิจการนักเรียน | | | | |
| 3 | กำหนดหน้าที่ความรับผิดชอบงานกิจการนักเรียน | 89.09 | 4.02 | มาก |
| 4 | การประสานงานกิจการนักเรียน | 87.28 | 4.36 | มาก |
| 5 | การส่งเสริมงานกิจการนักเรียน | 80.40 | 4.02 | มาก |
| การส่งเสริมพัฒนาให้นักเรียนมีวินัย คุณธรรม จริยธรรม | | | | |
| 6 | การจัดกิจกรรมส่งเสริมพัฒนาความประพฤติและระเบียบวินัย | 87.27 | 4.36 | มาก |
| 7 | การจัดกิจกรรมส่งเสริมพัฒนาด้านคุณธรรมจริยธรรม | 98.18 | 4.91 | มากที่สุด |
| 8 | การจัดกิจกรรมส่งเสริมพัฒนาด้านความรับผิดชอบต่อสังคม | 90.91 | 4.54 | มากที่สุด |
| 9 | การจัดกิจกรรมส่งเสริมพัฒนาการใช้เวลาว่าให้เป็นประโยชน์ | 79.20 | 3.96 | มาก |
| 10 | การยกย่องให้กำลังใจแก่นักเรียนผู้ประพฤติดี | 80.00 | 4.00 | มาก |

10

**ตาราง ความพึงพอใจของครูและบุคลากรทางการศึกษาและนักเรียน ให้บริการกลุ่มบริหารงานกิจการนักเรียนโรงเรียนน้ำเกลี้ยงวิทยา (ต่อ)**

|  |  |  |  |  |
| --- | --- | --- | --- | --- |
| **ข้อที่** | **รายการ** | **ระดับความพึงพอใจ** | | |
| **ร้อยละ** |  | **แปลผล** |
| **การดำเนินงานระบบดูแลช่วยเหลือนักเรียน** | | | | |
| 11 | การจัดระบบดูแลช่วยเหลือนักเรียน | 98.18 | 4.91 | มากที่สุด |
| 12 | การรู้จักนักเรียนเป็นรายบุคคล | 90.91 | 4.54 | มากที่สุด |
| 13 | การคัดกรองนักเรียน | 98.18 | 4.91 | มากที่สุด |
| 14 | การดำเนินงานป้องกันการแก้ไขปัญหานักเรียน | 96.36 | 4.81 | มากที่สุด |
| 15 | การส่งเสริมและพัฒนาคุณภาพนักเรียน | 91.81 | 4.59 | มากที่สุด |
| 16 | การส่งต่อนักเรียน | 96.36 | 4.81 | มากที่สุด |
| การดำเนินการส่งเสริมประชาธิปไตยในโรงเรียน | | | | |
| 17 | การดำเนินการส่งเสริมประชาธิปไตยในโรงเรียน | 89.09 | 4.45 | มากที่สุด |
| การประเมินผลการดำเนินงานกิจการนักเรียน | | | | |
| 18 | การประเมินผลการดำเนินงานกิจการนักเรียน | 90.91 | 4.54 | มากที่สุด |
| รวม | | 88.31 | 4.41 | มาก |

จากตารางที่ 1 พบว่า ครูและบุคลากรทางการศึกษา และนักเรียนโรงเรียนน้ำเกลี้ยงวิทยา มีความพึงพอใจต่อการปฏิบัติงานกลุ่มบริหารงานกิจการนักเรียน เมื่อจำแนกเป็นรายข้อ อันดันที่ 1 คือ การจัดกิจกรรมส่งเสริมพัฒนาด้านคุณธรรมจริยธรรม การจัดระบบดูแลช่วยเหลือนักเรียน และการคัดกรองนักเรียนมีระดับความพึงพอใจมากที่สุด ( = 4.91) คิดเป็น ร้อยละ 98.1 อันดับที่ 2 คือการดำเนินงานป้องกันการแก้ไขปัญหานักเรียนและการส่งต่อนักเรียน ( = 4.81) คิดเป็นร้อยละ 96.36 อันดับที่ 3 คือการส่งเสริมและพัฒนาคุณภาพนักเรียน ( = 4.59) คิดเป็นร้อยละ 91.81 อันดับที่ 4 คือการจัดกิจกรรมส่งเสริมพัฒนาด้านความรับผิดชอบต่อสังคม การรู้จักนักเรียนเป็นรายบุคคล และการประเมินผลการดำเนินงานกิจการนักเรียน ( = 4.54) คิดเป็นร้อยละ 90.91 อันดับที่ 5 คือ กำหนดหน้าที่ความรับผิดชอบงานกิจการนักเรียนและการดำเนินการส่งเสริมประชาธิปไตยในโรงเรียน ( = 4.45) คิดเป็นร้อยละ 89.09 อันดับที่ 6 คือ การทำแผนงานกิจการนักเรียน การประสานงานกิจการนักเรียน และการจัดกิจกรรมส่งเสริมพัฒนาความประพฤติและระเบียบวินัย ( = 4.36) คิดเป็นร้อยละ 87.27 อันดับที่ 7 คือ การส่งเสริมงานกิจการนักเรียน ( = 4.02) คิดเป็นร้อยละ 80.40 อันดับที่ 8 คือการรวบรวมข้อมูลและจัดระเบียบข้อบังคับเกี่ยวกับงานกิจการนักเรียน ( = 4.05) คิดเป็นร้อยละ 80.10 อันดับที่ 9 การยกย่องให้กำลังใจแก่นักเรียนผู้ประพฤติดี ( = 4.500 คิดเป็นร้อยละ 80.00 และอันดับที่ 10 คือ การจัดกิจกรรมส่งเสริมพัฒนาการใช้เวลาว่างให้เป็นประโยชน์ ( = 3.96) คิดเป็นร้อยละ 79.20

**บทที่ 5**

**สรุปผล และข้อเสนอแนะ**

การประเมินความพึงพอใจในการให้บริการกลุ่มบริหารงานบุคคลของครูโรงเรียนน้ำเกลี้ยงวิทยา ปีการศึกษา 2563 มีวัตถุประสงค์เพื่อศึกษาความพึงพอใจในการให้บริการกลุ่มบริหารงานบุคคลของครูโรงเรียนน้ำเกลี้ยงวิทยา ประชากรที่ใช้ในการเก็บข้อมูล คือ ผู้บริหารสถานศึกษา รองผู้บริหารสถานศึกษา ครูโรงเรียนน้ำเกลี้ยงวิทยา

จำนวน 37 คน

**5.1 สรุปผลการศึกษา**

การศึกษาผลความพึงพอใจที่มีต่อการปฏิบัติงานของกลุ่มบริหารกิจการนักเรียน โรงเรียนน้ำเกลี้ยงวิทยา

อำเภอน้ำเกลี้ยง จังหวัดศรีสะเกษ ประจำปี 2563 โดยใช้แบบสอบถามความพึงพอใจครูและบุคลากรทางการศึกษาและนักเรียนเรียนโรงเรียนน้ำเกลี้ยงวิทยา และมีวัตถุประสงค์เพื่อนำข้อมูลที่ได้รับไปปรับปรุงและพัฒนาการบริหารงานให้มีประสิทธิภาพสูงขึ้น ผลการประเมินสรุปได้ดังนี้

1.การจัดกิจกรรมส่งเสริมพัฒนาด้านคุณธรรมจริยธรรม การจัดระบบดูแลช่วยเหลือนักเรียน และการคัดกรองนักเรียนมีระดับความพึงพอใจมากที่สุด ( = 4.91) คิดเป็น ร้อยละ 98.1

2. การดำเนินงานป้องกันการแก้ไขปัญหานักเรียนและการส่งต่อนักเรียน ( = 4.81) คิดเป็นร้อยละ 96.36

3. การส่งเสริมและพัฒนาคุณภาพนักเรียน ( = 4.59) คิดเป็นร้อยละ 91.81

4. การจัดกิจกรรมส่งเสริมพัฒนาด้านความรับผิดชอบต่อสังคม การรู้จักนักเรียนเป็น

รายบุคคล และการประเมินผลการดำเนินงานกิจการนักเรียน ( = 4.54) คิดเป็นร้อยละ 90.91

5.กำหนดหน้าที่ความรับผิดชอบงานกิจการนักเรียนและการดำเนินการส่งเสริม

ประชาธิปไตยในโรงเรียน ( = 4.45) คิดเป็นร้อยละ 89.09

6.การทำแผนงานกิจการนักเรียน การประสานงานกิจการนักเรียน และการจัดกิจกรรม

ส่งเสริมพัฒนาความประพฤติและระเบียบวินัย ( = 4.36) คิดเป็นร้อยละ

7. การส่งเสริมงานกิจการนักเรียน ( = 4.02) คิดเป็นร้อยละ 80.40

8. การรวบรวมข้อมูลและจัดระเบียบข้อบังคับเกี่ยวกับงานกิจการนักเรียน ( = 4.05)

คิดเป็นร้อยละ 80.10

9. การยกย่องให้กำลังใจแก่นักเรียนผู้ประพฤติดี ( = 4.500 คิดเป็นร้อยละ 80.00 10. การจัดกิจกรรมส่งเสริมพัฒนาการใช้เวลาว่างให้เป็นประโยชน์ ( = 3.96) คิดเป็นร้อยละ 79.20

**ปัญหาและข้อเสนอแนะเพิ่มเติม**

จากการเก็บรวบรวมข้อมูล ความพึงพอใจที่มีต่อการปฏิบัติงานกลุ่มบริหารงานกิจการนักเรียน โรงเรียนน้ำเกลี้ยงวิทยา ประจำปี 2563 มีปัญหาและข้อเสนอแนะเพิ่มเติม มีดังนี้

1. ด้านระบบดูแลชวยเหลือนักเรียน ให้มีระบบดูแลช่วยเหลือนักเรียนที่มีประสิทธิภาพตามมาตรฐานตัวชี้วัด ด้านคุณภาพผู้เรียน ด้านกระบวนการ
2. ด้านงานส่งเสริมคุณธรรม จริยธรรมนักเรียน ดำเนินการส่งเสริมคุณธรรมจริยธรรม ค่านิยมหลัก 12 ประการ และคุณลักษณะอันพึงประสงค์ 8 ประการ
3. ด้านงานส่งเสริมป้องกันแก้ไขปัญหายาเสพติด ได้ดำเนินการส่งเสริมความรู้เพื่อป้องกันสารเสพติดและอบายมุข
4. ด้านงานส่งเสริมประชาธิปไตยมีการจัดกิจกรรมส่งเสริมความรู้ความเข้าใจเกี่ยวกับการปกครองในระบอบประชาธิปไตยอันมีพระมหากษัตริย์ทรงเป็นพระประมุข

**ภาคผนวก**

**แบบประเมินความพึงพอใจ**

**แบบประเมินความพึงพอใจ**

**แบบประเมินความพึงพอใจต่อการดำเนินงานของกลุ่มบริหารงานกิจการนักเรียน**

|  |  |  |  |  |  |  |
| --- | --- | --- | --- | --- | --- | --- |
| **ข้อที่** | **รายการ** | **ระดับความพึงพอใจ** | | | | |
| **5** | **4** | **3** | **2** | **1** |
| **การวางแผนงานกิจการนักเรียน** | | | | | | |
| 1 | งานรวบรวมข้อมูลและจัดทำระเบียบข้อบังคับเกี่ยวกับงานกิจการนักเรียน |  |  |  |  |  |
| 2 | การทำแผนงานกิจการนักเรียน |  |  |  |  |  |
| การบริหารกิจการนักเรียน | | | | | | |
| 3 | กำหนดหน้าที่ความรับผิดชอบงานกิจการนักเรียน |  |  |  |  |  |
| 4 | การประสานงานกิจการนักเรียน |  |  |  |  |  |
| 5 | การส่งเสริมงานกิจการนักเรียน |  |  |  |  |  |
| การส่งเสริมพัฒนาให้นักเรียนมีวินัย คุณธรรม จริยธรรม | | | | | | |
| 6 | การจัดกิจกรรมส่งเสริมพัฒนาความประพฤติและระเบียบวินัย |  |  |  |  |  |
| 7 | การจัดกิจกรรมส่งเสริมพัฒนาด้านคุณธรรมจริยธรรม |  |  |  |  |  |
| 8 | การจัดกิจกรรมส่งเสริมพัฒนาด้านความรับผิดชอบต่อสังคม |  |  |  |  |  |
| 9 | การจัดกิจกรรมส่งเสริมพัฒนาการใช้เวลาว่าให้เป็นประโยชน์ |  |  |  |  |  |
| 10 | การยกย่องให้กำลังใจแก่นักเรียนผู้ประพฤติดี |  |  |  |  |  |
| **การดำเนินงานระบบดูแลช่วยเหลือนักเรียน** | | | | | | |
| 11 | การจัดระบบดูแลช่วยเหลือนักเรียน |  |  |  |  |  |
| 12 | การรู้จักนักเรียนเป็นรายบุคคล |  |  |  |  |  |
| 13 | การคัดกรองนักเรียน |  |  |  |  |  |
| 14 | การดำเนินงานป้องกันการแก้ไขปัญหานักเรียน |  |  |  |  |  |
| 15 | การส่งเสริมและพัฒนาคุณภาพนักเรียน |  |  |  |  |  |
| 16 | การส่งต่อนักเรียน |  |  |  |  |  |
| การดำเนินการส่งเสริมประชาธิปไตยในโรงเรียน | | | | | | |
| 17 | การดำเนินการส่งเสริมประชาธิปไตยในโรงเรียน |  |  |  |  |  |
| การประเมินผลการดำเนินงานกิจการนักเรียน | | | | | |  |
| 18 | การประเมินผลการดำเนินงานกิจการนักเรียน |  |  |  |  |  |
| รวม | |  |  |  |  |  |

**ข้อเสนอแนะ.........................................................................................................................**

